## Justícia millora l’accessibilitat de la seu judicial de Carlet amb una inversió de 101.765 euros

*** El projecte preveu l’adaptació de lavabos, punts d’atenció accessible i senyalització horitzontal nova**

La Conselleria de Justícia i Interior està executant obres per a millorar l’accessibilitat de la seu judicial de Carlet, amb una inversió de 101.765 euros.

La finalitat de l’actuació és que l’edifici siga més accessible, especialment per a les persones amb mobilitat reduïda, mitjançant l’adaptació dels lavabos, els punts d’atenció accessible i la senyalització.

Després d’haver finalitzat els treballs de demolició, l’obra es troba en fase d’execució de modificació del nucli de lavabos situat en la planta baixa per a adequar-lo a la normativa d’accessibilitat. També es troben en fase d’execució els taulells d’atenció al públic. La fase següent consistirà en la pintura de zones comunes i el canvi de la cartelleria de tota la seu judicial.

El projecte de millora de l’accessibilitat preveu dotar la planta baixa de senyalització horitzontal mitjançant encaminament en paviment des de la porta d’accés fins als taulells, i de dos lavabos accessibles. També s’adaptaran els llocs d’atenció al públic del registre civil i deganat de planta baixa, jutjats 1 i 2 de primera planta, i jutjats 3 i 4 de planta segona de manera que es dispose de taulells accessibles i de bucle magnètic.

La seu a on es realitzen les obres es va construir l’any 1999 sobre una parcel·la de 1.031 m² i té una superfície construïda de 2.936 m² d’ús públic.

Fecha: 17/08/2024